Erik Taabbel Fiskeeksport har aftalt en fusionering med en anden sværvægter i sildeindustrien, Skagerak Holdings tre virksomheder, Uni-Fish, Essi og Skagerak Fiskeeksport, oplyser parterne.

Det skal styrke de danske sildefabrikker i en turbulent, international konkurrence. Det nye selskab, Skagerak Pelagic A/S skal gennem en omfattende omstrukturering, så produktionen af syrnede og forædlede sildeprodukter samles i Skagen, mens ferske og frosne sildeprodukter skal laves i Hirtshals. Skagerak Pelagic får en omsætning på omkring en halv milliard kroner og vil beskæftige 200 medarbejdere. Virksomheden kommer til at så for 60 procent af Danmarks produktion af sildeprodukter. /ritzau/